Զահրատի ստեղծագործութիւններուն մէջ ընթերցողին հետ հաղորդակցելու իւրայատկութիւնն ալ ա՛յն է, որ իրապաշտական պարզ պատումով ու նկարագիրով ներկայացնելէ ետք իրերն ու երեւոյթները, ան ամէն ինչ բացէ ի բաց պատրաստ միտքը չի հրամցներ ընթերցողին, այլ այնպիսի վարպետութեամբ կը քօղարկէ, որ այդ քօղարկումը իւրաքանչիւր ընթերցողին ազատ մեկնաբանութեան առիթ հանդիսանայ: Ընթերցողը ի՛ր այդ պահու թելադրանքով եւ իր պահանջքներուն համաձայն հաղորդակցութեան մէջ կը մտնէ քերթողութեան հետ, կը հասկնայ ըստ իր ընկալման որակին, ազատօրէն կը կարողանայ ի՛րը տեղադրել հոն եւ իրմով ամբողջացնել. ահա թէ ինչո՞ւ Զահրատի համոզմամբ.